**Alexander Richard «Alex» Pettyfer** (født 10. april 1990) er en britisk skuespiller. Han opptrådte på teater og i TV-produksjoner før han fikk hovedrollen som «Alex Rider» i filmen *Stormbreaker*. Filmen hadde verdenspremiere i 2006.

Biografi
--------

### Tidlig liv

Pettyfer ble født i Stevenage i Hertfordshire og er sønn av skuespiller Richard Pettyfer og den tidligere fotomodellen Lee Robinson. Han har også en yngre halvbror, James Ireland, fra sin mors ekteskap med eiendomsutvikleren Michael Ireland. Forfatteren av boken *Stormbreaker*, Anthony Horowitz, beskrev Pettyfer som en person som kom fra «en bemerkelsesverdig samling gener». Pettyfer begynte sin karriere som barnemodell i en alder av syv år, og var modell for blant annet Gap etter at han møtte Ralph Lauren i en lekebutikk i New York.

### Karrière

I 2005 fikk Pettyfer sin profesjonelle skuespillerdebut etter at han avsluttet sin modellkarriere og opptrådte i den britiske TV-produksjonen av *Tom Brown's Schooldays*, der han spilte hovedrollen som «Tom Brown». Han fikk positive kritikker for rollen. I juni 2005 fikk han sin til i dag mest framtredende rolle, som MI6s tenåringsspion «Alex Rider» i filmen *Stormbreaker*, basert på romanen av Anthony Horowitz. Han var én av 500 som var på audition til rollen. Pettyfer valgte å opptre i *Stormbreaker* framfor den kommende filmen *Eragon*, siden *Stormbreaker* skulle spilles inn i England og på Isle of Man, mens *Eragon* skulle spilles inn i Tsjekkia, og Pettyfer har flyskrekk. *Stormbreaker* hadde premiere den 21. juli 2006 i Storbritannia, og den 13. oktober 2006 i Norge.

### Personlig liv

Pettyfer, som har beskrevet seg selv om «atletisk», bor i Windsor i Berkshire, og går på Shiplake College ved Henley-on-Thames i Oxfordshire.

Etter at Pettyfer fullførte innspillingen av *Stormbreaker*, nektet han å diskutere filmen med noen på skolen, og henviste til et råd han hadde fått fra sin medskuespiller i filmen, Ewan McGregor, om at han skulle skille klart mellom profesjonelt og privatliv. Pettyfer har i etterkant valgt å slutte på skolen for å konsentrere seg om filmkarrieren i tillegg til å studere drama på heltid.

Filmografi
----------

| År | Tittel | Rolle |
| --- | --- | --- |
| 2005 | *Tom Brown's Schooldays* | Tom Brown |
| 2006 | *Stormbreaker* | Alex Rider |
| 2008 |  *Wild Child*  | Freddy |
| 2009 | *Tormented*  | Bradley |
| 2011 | *I Am Number Four* | John Smith |
| 2011 | *Beastly* | Kyle Kingson |
| 2011 | *In Time* | Fortis |
| 2012 | *Magic Mike* | Adam |
| 2013 | *The Butler* | Thomas Westfall |

Referanser
----------

1. ↑   Gemeinsame Normdatei, GND-ID 1015411975, besøkt 16. oktober 2015[Hentet fra Wikidata]
2. ↑   filmportal.de, Filmportal-ID 2e90a2bbb1ba4fb39ea5d21d01867fcf, besøkt 9. oktober 2017[Hentet fra Wikidata]
3. ↑   Notable Past Students, www.aada.edu[Hentet fra Wikidata]
4. 1 2 3 4 5  «He Was a Teenage Spy, Surrounded by Treacherous Adults». The New York Times. Besøkt 20. juli 2006.
5. 1 2  «Calm amid the storm». Scotsman.com. Besøkt 20. juli 2006.
6. 1 2  «Going down a storm». ICWales.co.uk. Arkivert fra originalen 19. april 2013. Besøkt 20. juli 2006.
7. ↑  «PETTYFER PUTS McGREGOR'S ADVICE INTO PRACTICE». ContactMusic. Besøkt 20. juli 2006.
8. ↑  «STORMBREAKER STAR QUITS SCHOOL». PRInside. Arkivert fra originalen 19. februar 2007. Besøkt 20. juli 2006.

Eksterne lenker
---------------

* (en) Alex Pettyfer – kategori av bilder, video eller lyd på Commons Rediger på Wikidata
* «The Pettyfer Pages»
* Alex-Pettyfer.co.uk
* (en) Alex Pettyfer på Internet Movie Database Rediger på Wikidata

* (sv) Alex Pettyfer i Svensk Filmdatabas Rediger på Wikidata

* (da) Alex Pettyfer på Filmdatabasen Rediger på Wikidata

* (da) Alex Pettyfer på Scope Rediger på Wikidata

* (fr) Alex Pettyfer på Allociné Rediger på Wikidata

* (en) Alex Pettyfer på AllMovie Rediger på Wikidata

* (en) Alex Pettyfer hos Turner Classic Movies Rediger på Wikidata

* (en) Alex Pettyfer hos Rotten Tomatoes Rediger på Wikidata

* (en) Alex Pettyfer hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things
 |